Mosque-Sabil of Sulayman Agha al-Silahdar

De Mosque-Sabil of Sulayman Agha al-Silahdar, dem sanso know am as de Mosque-Sabil-Kuttab of Sulayman Agha al-Silahdar (Arabic: مسجد وسبيل سليمان أغا السلحدار), be a complex of mosque, sabil den kuttab dem establish during de era of Muhammad Ali Pasha insyd Islamic Cairo, de historic medieval district of Cairo, Egypt. Edey locate for de beginning of Burjouan alley of de famed Muizz Street.Sulayman Agha al-Silahdar Mosque and Sabil-Kuttab archnet. For de oda side e dey face de extension of Al-Nahasin Street wey dey lead to de Bab Al-Shaareya square. De building dey date from 1839.

 Architecture 


De mosque dey consist of a rectangle dem divide into two sections. De western section dey contain sanctuary area of de mosque den a sahn wich be surrounded by a four-sided hallway dem cover by small domes dem build for marble pillars. Dem decorate each dome plus multicolored oil paintings plus floral and geometric patterns den Quranic inscriptions. Dem cover de sahn by wooden roof plus a center opening for ventilation, lighting den protection of de mosque from rain. De eastern section dey contain a prayer room wey dey consist of two pillars, each of wich dey contain two marble columns. De two sections dey divide de place of prayer into three corridors parallel to de qibla wall. Dem cover de place of prayer by a wooden ceiling dem decorate plus multicolored oil paintings. De qibla wall dey insyd de prayer room wey dem fi find de marble mihrab for de center of am.

Na de grandson of Suleiman Agha al-Silahdar renovate de mosque insyd 2015.

De sabil dey locate next to de adjacent kuttab. Dem adorn am plus Ottoman Baroque style facade wey strongly dey resemble dat of Sabil of Ismail Pasha.

 Interior 
De interior Mosque-Sabil of Sulayman Agha Al-Silahdar tend dem divide am into two sections den de sections be divided insyd a form of a rectangular structure. De mosque be a focal ideal of de Ottoman style architecture wich dey depict de style of de characteristics of de Muhammad Ali architectural design. De Facade dey consist of floral designs for wich dey replicate de European Renaissance architecture, wey so be de granite structures wich dey consist of oil paintings thru out de interior of de ceilings. Dem make de ornamental architecture of de facade of Sabil Sulyiman Agha Al-Silahadar of white marble wey dem embellish am plus Turkish calligraphy wey dey reflect de Ottoman style. For terms of de sabil, na dem form am of marble, wich na dem use take keep de temperature of de water cool.

Dem disguise de outsyd area of de shattered forum structure plus de shallow arches insyd de Ottoman Architecture. Just above de entryway of de mosque der be a tiny round balcony. De sacred structure of de roof be supported by chaw identical marbled walls wey construct three columns wey dey correspond to de qibla wall. De Dika be a form of artwork wey dey involve de wooden archways wey be above de entryway, wey dey interact plus de small spherical rooftop for de outsyd. De Columns of de interior of de mosque be surrounded by oblong windows wey dey reflect de natural lighting insyd de insyd wey dey cam from de courtyard.Behrens-Abouseif 1989, p. 168. De insyd of de interior of de dome consist of de different designs of de flowers insyd wich e get de Quranic inscriptions insyd de insyd. 

 Exterior 
Thru out de exterior of Sulayman Agha Al-Silahdar ein mosque de sabil, be a charity fountain wey na dem develop make e provide free water to walkers wey dey seek to get close to god insyd Islam. Na dem construct de sabil for busy streets top wey no be residential streets for a reason: make e provide a huge proportion of de people wey dey pass by wich dey provide a better use of de sabil. Na de sabil get an entry for de outsyd wey na ebe different from de mosque ein entry. For example, de minaret for de exterior of de Sulayman Agha Al-Silahdar, "an especially elegant shaft, tall, slender den cylindrical plus elongated conical top dey stand between de madrasa den de mosque."De minaret include just a single balcony plus longitudinal carvings.Behrens-Abouseif 1989, pp. 167–168.

 References 

Bibliography

 Behrens-Abouseif, Doris (1989). Islamic architecture in Cairo : an introduction. Leiden, New York City, Copenhagen, Cologne: Brill Publishers. pp. 167–168. ISBN 978-1-4175-2314-6. OCLC 1256252718. OL 2203427M.

 External links 

 Government Website of Islamic artifacts
Category:1839 establishments insyd Egypt
Category:19th-century mosques insyd Egypt
Category:Mosque buildings plus domes insyd Egypt
Category:Mosque buildings plus minarets insyd Egypt
Category:Mosques insyd Cairo
Category:Religious buildings den structures dem plete insyd 1839
Category:Mosques dem plete insyd de 1830s
Category:2025 Wiki Dey Love Ramadan Contributions